Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 639

(2) Az Igazgatótanács tizenkét igazgatóból és tizenkét helyettesből áll. Az igazgatókat a Kormányzótanács, a tagállamok és a Bizottság jelölése alapján, öt évre nevezi ki a következők szerint: – 2 igazgatót a Benelux államok közös megegyezéssel történő jelölése alapján, – 3 igazgatót a Francia Köztársaság jelölése alapján, – 3 igazgatót a Németországi Szövetségi Köztársaság jelölése alapján, – 3 igazgatót az Olasz Köztársaság jelölése alapján, – 1 igazgatót a Bizottság jelölése alapján, Megbízatásuk megújítható. Minden egyes igazgatót egy helyettes segíti, akiket az igazgatókkal megegyező feltételekkel és eljárás szerint neveznek ki. A helyettesek részt vehetnek az Igazgatótanács ülésein; a helyetteseknek nincs szavazati joguk, kivéve ha egy olyan igazgató képviseletében járnak el, aki az ülésen akadályoztatása miatt nem tud részt venni. Az Igazgatótanács ülésein az Igazgatási Bizottság elnöke, illetve akadályoztatása esetén egyik alelnöke elnököl; az elnök nem szavaz. Az Igazgatótanács tagjait olyan személyek közül választják ki, akiknek függetlenségéhez és alkalmasságához nem férhet kétség; a tagok kizárólag a Banknak tartoznak felelősséggel.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes